5.10.2022
FI
Euroopan unionin virallinen lehti
L 258/299
Eturistiriitojen ennaltaehkäisy ja hallinta sekä avoimuus 14.
panee merkille instituutin nykyiset toimenpiteet ja jatkuvat pyrkimykset, joiden tarkoituksena on turvata avoimuus, eturistiriitojen ennaltaehkäisy ja hallinta sekä varmistaa väärinkäytösten paljastajien suojelu; toteaa, että instituutti julkisti verkkosivustollaan hallintoneuvostonsa jäsenten ja ylemmän johdon eturistiriitoja koskevat ilmoitukset ja ansioluettelot;
15.
panee merkille, että instituutti raportoi yhdestä väärinkäytösten paljastamista koskevasta tapauksesta vuonna 2019 ja että siihen sovellettiin sisäisiä sääntöjä; toteaa, että instituutin väärinkäytösten paljastajia koskevia toimintaperiaatteita ei ole vielä mukautettu Euroopan parlamentin ja neuvoston direktiiviin (EU) 2019/1937 (2); kehottaa instituuttia huolehtimaan toimintaperiaatteiden täydellisestä mukauttamisesta, kun niitä seuraavan kerran tarkistetaan;
16.
panee vuoden 2019 vastuuvapausmenettelyn seurannan osalta merkille, että instituutti käynnisti vuonna 2020 menettelyn, jossa tarkastellaan sitä, miten instituutin osaamis- ja innovaatioyhteisöt soveltavat hyvän hallintotavan periaatteita; Sisäinen valvonta
17.
panee merkille, että instituutin sisäisen tarkastuksen toiminnon kertomuksen mukaan seurantatarkastuksen piiriin kuuluvista 69 suosituksesta 28 keskeneräisen suosituksen käsittely päätettiin, seitsemän keskeneräisen suosituksen luokitusta alennettiin ja yksi vuoden 2016 tietotekniikan tarkastuksesta peräisin oleva käyttöoikeuksien hallintaa koskeva keskeneräinen suositus päivitettiin kriittiseksi; kehottaa instituuttia pitämään tätä kriittistä riskiä mahdollisena periaatteen 11 puutteena arvioidessaan sisäisen valvonnan järjestelmää;
18.
panee merkille, että yhdessäkään instituutin sisäisen valvonnan järjestelmän osassa ei havaittu merkittäviä puutteita, jotka voisivat vaarantaa toiminnallisten, taloudellisten tai valvontatavoitteiden saavuttamisen ja estää johtajaa allekirjoittamasta vahvistuslausumaa; toteaa kuitenkin, että periaatteiden 12 ja 17 osalta tarvitaan joitakin lisäparannuksia, jotka kuuluvat luokkaan 2, etenkin siten, että lyhennetään viivettä keskeneräisten suositusten täytäntöönpanon suunnitellussa vauhdissa sekä vuonna 2020 toteutetuista korjaavista toimista tiedottamiseen käytettävää aikaa; Covid-19-pandemiaan liittyvät toimet ja toiminnan jatkuvuus
19.
panee merkille, että instituutin hallintoneuvosto päätti toukokuussa 2020 ottaa käyttöön 60 miljoonaa euroa instituutin kohdentamattomia varoja tukeakseen entistä enemmän opiskelijoita, yrittäjiä ja innovoijia, joihin covid-19:n maailmanlaajuinen leviäminen on vaikuttanut; panee merkille, että instituutin kriisinhallinta-aloitteella tuettiin uusia yritys- ja muita hankkeita, joilla vastattiin covid-19-pandemiaan yritystukivälineiden kautta kohdennetun tuen antamiseksi vaikutukseltaan ja kasvupotentiaaliltaan suurille yrityksille, nopeasti kasvaville yrityksille sekä pienille ja keskisuurille yrityksille, sekä pandemian torjuntaa koskevia hankkeita, joissa on syntynyt ja pantu täytäntöön lyhyen aikavälin innovointitarpeisiin vastaavia hankkeita, joilla puututaan suoraan covid19-pandemiaan; Muita huomautuksia
20.
suhtautuu myönteisesti instituutin toimiin, joilla se pyrki vuonna 2020 parantamaan edelleen näkyvyyttään sosiaalisessa mediassa sekä kestävän kehityksen strategiaansa;
21.
panee merkille instituutin yleisten tietoturvaperiaatteiden täytäntöönpanoprosessin, kyberturvallisuuden tieto- ja viestintätekniset näkökohdat mukaan lukien; panee merkille, että toistaiseksi ohjeistuksen ja tämän ohjelman täytäntöönpanon tärkein tulos on se, että instituutti ei ole ilmoittanut mistään kyberturvallisuuspoikkeamista;
22.
muistuttaa, että on tärkeää lisätä instituutin sisäisen toiminnan ja hallinnoinnin digitalisointia mutta nopeuttaa myös menettelyjen digitalisointia; korostaa, että instituutin on jatkossakin toimittava tässä suhteessa ennakoivasti, jotta virastojen välille ei missään tapauksessa synny digitaalista kuilua; kiinnittää kuitenkin huomion siihen, että on toteutettava kaikki tarvittavat turvatoimet, jotta vältetään käsiteltävien tietojen verkkoturvallisuuteen kohdistuvat riskit; kehottaa instituuttia nopeuttamaan kyberturvallisuusperiaatteidensa kehittämistä ja tiedottamaan vastuuvapauden myöntävälle viranomaiselle niiden valmistumisesta;
(2) Euroopan parlamentin ja neuvoston direktiivi (EU) 2019/1937, annettu 23. lokakuuta 2019, unionin oikeuden rikkomisesta ilmoittavien henkilöiden suojelusta (EUVL L 305, 26.11.2019, s. 17).